লিনাক্সে ডেস্কটপ শেয়ারিং এর জন্য বেশ কয়েকটি পদ্ধতি রয়েছে। এজন্য অনেকেই প্রথমে কোনটি দিয়ে শুরু করবেন তা বুঝতে পারেন না। বিভিন্ন অফিস ও প্রতিষ্ঠানে আইটি সাপোর্ট এর জন্য Real VNC, উইন্ডোজের Remote Desktop ইত্যাদি ব্যবহার করা হয়ে থাকে। দু'ভাবে রিমোট ডেস্কটপ শেয়ারিং করা হয়। একটি হচ্ছে- মেশিনে বর্তমান ইউজার লগইন অবস্থায় যে ডেস্কটপ ব্যবহার করেন সরাসরি সেটিতে একসেস করা আর অপরটি প্রতিটি ব্যবহারকারীর জন্য আলাদা আলাদা ডেস্কটপ সেশন প্রদান করে। ফলে একজন ব্যবহারকারী আরেকজনের ডেস্কটপ দেখতে পায় না। লিনাক্সে দু'ধরনের শেয়ারিং এর জন্য আলাদা আলাদা প্রোগ্রাম রয়েছে।